**Csongrád Város Polgármesterétől** **M**

Száma: Fjl/876-1/2022.

Témafelelős: Forgó M.

**ELŐTERJESZTÉS**

**Csongrád Városi Önkormányzat Képviselő testülete**

**2022. november 24-i ülésére**

Tárgy: A Csongrád, Orgona u. 14. 2. em. 6. sz. alatti önkormányzati tulajdonú lakás értékesítése

Tisztelt Képviselő testület!

Csongrád Városi Önkormányzat képviselő testülete 199/2022.(X.27.) önkormányzati határozatával kijelölte értékesítésre az önkormányzat tulajdonát képező csongrádi 5621/A/6 hrsz-ú, 56 m2 alapterületű, 1 + 2 félszobás, összkomfortos, és természetben 6640 Csongrád, Orgona utca 14. 2. em. 6. szám alatti társasházi lakást.

A képviselő testületi határozat felhatalmazása alapján, a lakás forgalmi értékének meghatározása érdekében az önkormányzat elkészíttette a lakás ingatlanforgalmi szakértői véleményét, amely a lakás jelenlegi piaci forgalmi értékét 21.000.000 Ft összegben állapította meg.

Kérem a képviselő testületet, hogy a legalacsonyabb eladási árként fogadja el a fenti összeget, és hatalmazza fel a polgármestert a lakás eladásának lebonyolítására.

Kérem az előterjesztés megtárgyalását és a határozati javaslat elfogadását.

**HATÁROZATI JAVASLAT**

Csongrád Városi Önkormányzat képviselő testülete megtárgyalta „A Csongrád, Orgona u. 14. 2. em. 6. sz. alatti önkormányzati tulajdonú lakás értékesítése” tárgyú előterjesztést, és az alábbi határozatot hozza:

1. A képviselő testület a 6640 Csongrád, Orgona utca 14. 2. em. 6. szám alatti lakás legalacsonyabb eladási árat bruttó 21.000.000 Ft-ban fogadja el.
2. A képviselő testület felhatalmazza a polgármestert a lakás eladásának lebonyolítására.

Felelős: Bedő Tamás polgármester

Határidő: azonnal

Csongrád, 2022. november 15.

Bedő Tamás

polgármester